बच्चों की तस्करी का विरोध कर फूंका विजयवर्गीय का पुतला
पश्चिम बंगाल में बच्चों की तस्करी और आईएसआई एजेंट के साथ भाजपा नेता कैलाश विजयवर्गीय का कथित तौर पर नाम सामने आने के विरोध में युवा कांग्रेस ने सड़क पर उतरकर प्रदर्शन किया। इसके लिए युवा कांग्रेस के कार्यकर्ताओं ने गुरुवार को शहर के हनुमान चौराहा पर प्रदर्शन किया। जहां एकत्रित हुए युवा कांग्रेस कार्यकर्ताओं ने भाजपा नेता श्री विजयवर्गीय के खिलाफ नारेबाजी कर श्री विजयवर्गीय पुतला जलाया।
राष्ट्रवाद का प्रमाण-पत्र देने वालों की असलियत आई सामने : प्रदर्शन को संबोधित करते हुए युवा कांग्रेस अध्यक्ष अमित सोनी ने कहा कि भाजपा के लोग राष्ट्रवाद का प्रमाण- पत्र बांटने का काम करते हैं। जबकि इनकी असलियत आज सामने आ गई है। भाजपा के नेता आईएसआई के एजेंट के रूप में कार्य करते हैं यही इनकी असलियत है। हाल ही में पश्चिम बंगाल में भाजपा के नेता बच्चों की तस्करी में लिप्त पाए जाते हैं मध्यप्रदेश के भाजपा नेता कैलाश विजयवर्गीय की भूमिका भी इसमें लिप्त है। श्री सोनी ने कहा कि इस मानव विरोधी कृत्य का युवा कांग्रेस घोर निंदा करती है।
सीबीआई से जांच कराकर की गिरफ्तारी की मांग
प्रदर्शन के दौरान युवा कांग्रेस के कार्यकर्ताओं ने इन सभी मामलों की सीबीआई से जांच कराकर दोषियों की गिरफ्तारी कराने की मांग भी की है। इस दौरान कांग्रेस कार्यकर्ताओं ने भाजपा सरकार और उसके नेताओं के खिलाफ जमकर नारेबाजी की। प्रदर्शन में जिला कांग्रेस अध्यक्ष योगेंद्र लुंबा, विट्ठलदास मीना, नीरज निगम, बंटी अहिरवार, अपूर्व भार्गव, खालिद खान, जितेंद्र तोमर, सुमित शर्मा, छोटू पठान, अजित सिकरवार, शुभम रघुवंशी, दीपक यादव, सौरभ जाटव, विशाल पाटिल, हलीम गाजी, कविंदर चौहान, जगभान तोमर, सचिन खटीक, अनिमेश श्रीवास्तव, नितेष कलावत, फिरोज खान सहित अन्य पदाधिकारी और कार्यकर्ता मौजूद थे।
चौराहे पर भाजपा नेताओं के खिलाफ की नारेबाजी
बीजेपी के राष्ट्रीय महासचिव कैलाश विजयवर्गीय का नाम बंगाल में हुई 17 बच्चों की तस्करी में आने पर युवक कांग्रेस ने हनुमान चौराहे पर कैलाश विजयवर्गीय का पुतला दहन किया।
hin_Deva hin_Deva hin_Deva bho_Deva awa_Deva hin_Deva hin_Deva